Avis juridique important

|

31991L0339

Οδηγία 91/339/ΕΟΚ του Συμβουλίου της 18ης Ιουνίου 1991 για την ενδέκατη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων

Επίσημη Εφημερίδα αριθ. L 186 της 12/07/1991 σ. 0064 - 0065 Φινλανδική ειδική έκδοση: Κεφάλαιο 13 τόμος 20 σ. 0203  Σουηδική ειδική έκδοση: Κεφάλαιο 13 τόμος 20 σ. 0203

ΟΔΗΓΙΑ ΤΟΥ ΣΥΜΒΟΥΛΙΟΥ  της 18ης Ιουνίου 1991  για την ενδέκατη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και  χρήσεως μερικών επικίνδυνων ουσιών και παρσκευασμάτων  ( 91/339/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής ( 1 ),  Σε συνεργασία με το Ευρωπαϊκό Κοινοβούλιο ( 2 ),  τη γνώμη της Οικονομικής και Κοινωνικής Επιτροπής ( 3 ),  Εκτιμώντας :  ότι ενδείκνυται να ληφθούν μέτρα για την προοδευτική εγκαθίδρυση της εσωτερικής αγοράς κατά την περίοδο μέχρι τις 31 Δεκεμβρίου 1992 - ότι η εσωτερική αγορά περιλαμβάνει ένα χώρο χωρίς εσωτερικά σύνορα, στον οποίο εξασφαλίζεται η ελεύθερη κυκλοφορία των  εμπορευμάτων, των προσώπων, των υπηρεσιών και των κεφαλαίων -  ότι η οδηγία 76/769/ΕΟΚ ( 4 ), όπως τροποποιήθηκε τελευταία από την οδηγία 91/338/ΕΟΚ ( 5 ), επιβάλλει, όπως τροποποιήθηκε από την οδηγία 85/467/ΕΟΚ ( 6 ), αυστηρούς περιορισμούς στην κυκλοφορία στην αγορά και στη χρήση των πολυχλωριωμένων διφαινυλίων ( PCB )  και των πολυχλωριωμένων τριφαινυλίων ( PCT ), λόγω των κινδύνων που αντιπροσωπεύουν για τον άνθρωπο και το περιβάλλον -  ότι έχουν αναπτυχθεί πολλά υποκατάστατα των PCB - ότι, μολονότι ορισμένα από τα υποκατάστατα αυτά είναι λιγότερο επικίνδυνα για τον άνθρωπο και το περιβάλλον από ό,τι τα PCB και PCT, ενδέχεται, ωστόσο, να συνεπάγονται σημαντικό κίνδυνο για τον άνθρωπο  και το περιβάλλον -  ότι είναι, ως εκ τούτου, αναγκαίο να τεθούν περιορισμοί στη διάθεση στην αγορά και στη χρήση των υποκατάστατων αυτών -  ότι η ουσία με την εμπορική ονομασία Ugilec 141 κυκλοφορεί στην αγορά από το 1981 - ότι η εν λόγω ουσία και τα παρασκευάσματα που περιέχουν την ουσία αυτή χρησιμοποιούνται σήμερα ως διηλεκτρικό ρευστό σε συμπυκνωτές και μετασχηματιστές και ως υδραυλικά  ρευστά σε ανθρακωρυχεία - ότι αναγνωρίζεται ότι η εν λόγω ουσία είναι λιγότερο επικίνδυνη για τον άνθρωπο και το περιβάλλον απ' ό,τι τα PCB που προορίζονταν να αντικαταστήσει -  ότι, λόγω της οικοτοξικότητας και της τάσης βιοσυσσώρευσής της, η ουσία αυτή εγκυμονεί, ωστόσο, μεγάλους κινδύνους για το περιβάλλον - ότι έχει ήδη διαπιστωθεί σημαντική περιβαλλοντική μόλυνση στα πέριξ ορυχεία όπου χρησιμοποιείται η ουσία αυτή ως  υδραυλικό ρευστό- ότι, σε περίπτωση πυρκαγιάς εξοπλισμού που περιέχει την ουσία αυτή, μπορεί να εκλυθούν ουσίες υψηλής τοξικότητας - ότι η τελική διάθεση του Ugilec 141 είναι δυνατόν να απαιτεί ειδικές διαδικασίες -  ότι η ουσία με την εμπορική ονομασία Ugilec 121 ή Ugilec 21, δεδομένου ότι είναι νέα ουσία, κοινοποιήθηκε στις 15 Μαρτίου 1984, σύμφωνα με την οδηγία 79/831/ΕΟΚ του Συμβουλίου της 18ης Σεπτεμβρίου 1979 που τροποποιεί για έκτη φορά την οδηγία 67/548/ΕΟΚ  περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών ( 7 ) και ότι, ως εκ τούτου, μπορεί να κυκλοφορήσει στην αγορά στην Κοινότητα - ότι η ουσία αυτή έχει παρόμοιες  ιδιότητες και συμπεριφορά και προοριζόταν για χρήσεις παρόμοιες με αυτές του Ugilec 141 - ότι ο παραγωγός απέσυρε κατόπιν τούτου, την ουσία Ugilec 121 ή Ugilec 21 από την αγορά με δική του πρωτοβουλία - ότι είναι αναγκαία η λήψη περιοριστικών μέτρων για  να εξασφαλισθεί ότι τα παρασκευάσματα ή τα προϊόντα που περιέχουν την εν λόγω ουσία δεν πρόκειται να επαναδιατεθούν στην αγορά στο μέλλον -  ότι η ουσία με την εμπορική σημασία DBBT, όντας επίσης νέα ουσία, κοινοποιήθηκε στις 16 Φεβρουαρίου 1988 σύμφωνα με την οδηγία 79/831/ΕΟΚ και, ως εκ τούτου, μπορεί να κυκλοφορήσει στην αγορά στην Κοινότητα - ότι η χρήση για την οποία προορίζεται η ουσία  αυτή, είτε ως έχει είτε σε παρασκεύασμα, είναι ως υδραυλικό ρευστό σε ανθρακωρυχεία - ότι, στο μεταξύ, έχει εκπνεύσει η προσωρινη επίσημη άδεια που είχε χορηγηθεί σε ένα κράτος μέλος και ότι η εν λόγω χρήση αναμένεται να έχει ως αποτέλεσμα σημαντική  περιβαλλοντική μόλυνση - ότι, λόγω της οικοτοξικότητας, της σταθερότητας και της τάσης βιοσυσσώρευσής της, η εν λόγω ουσία αποτελεί ενδεχομένως υψηλό κίνδυνο για το περιβάλλον - ότι πρέπει να ληφθούν περιοριστικά μέτρα προτού η εν λόγω ουσία εδραιωθεί  στην κοινοτική αγορά -  ότι υπάρχουν ήδη κατάλληλα υποκατάστατα και εναλλακτικές λύσεις, που καθιστούν άσκοπη τη χρήση των τριών αυτών ουσιών -  ότι οι περιορισμοί στη χρήση και στην κυκλοφορία στην αγορά που έχουν ήδη θεσπιστεί από ορισμένα κράτη μέλη όσον αφορά τις εν λόγω ουσίες ή τα παρασκευάσματα ή τα προϊόντα που τις περιέχουν, έχουν άμεση επίπτωση στην εγκαθίδρυση και τη λειτουργία της  εσωτερικής αγοράς - ότι είναι, επομένως, αναγκαίο να πραγματοποιηθεί η προσέγγιση των νομοθετικών των κρατών μελών στον τομέα αυτό και να τροποποιηθεί ανάλογα το παράρτημα Ι της οδηγίας 76/769/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Στο παράρτημα Ι της οδηγίας 76/769/ΕΟΚ προστίθενται τα ακόλουθα σημεία :   "25 . μονο-μεθυλο-τετραχλωροδιφαινυλο-μεθάνιο  Εμπορική ονομασία : Ugilec 141  CAS αριθ . 76253-60-6  Από τις 18 Ιουνίου 1994 η κυκλοφορία στην αγορά και χρήση της ουσίας αυτής καθώς και των παρασκευασμάτων που την περιέχουν απαγορεύονται . Κατά παρέκκλιση, η διάταξη αυτή δεν εφαρμόζεται :   1 . για εγκαταστάσεις ή μηχανολογικό  εξοπλισμό που λειτουργούσαν ήδη στις 18 Ιουνίου 1994, μέχρις ότου παροπλισθούν οι εν λόγω εγκαταστάσεις ή ο μηχανολογικός εξοπλισμός . Ωστόσο, από τις 18 Ιουνίου 1994 τα κράτη μέλη μπορούν, για λόγους προστασίας της υγείας και του περιβάλλοντος, να  απαγορεύσουν επί του εδάφους τους τη χρήση των εν λόγω εγκαταστάσεων ή μηχανολογικού εξοπλισμού πριν ακόμη παροπλισθούν .   2 . για τη συντήρηση εγκαταστάσεων ή μηχανολογικού εξοπλισμού που λειτουργούσαν ήδη στις 18 Ιουνίου 1994 .   Από τις 18 Ιουνίου  1994, απαγορεύεται η διάθεση στην αγορά μεταχειρισμένων της εν λόγω ουσίας καθώς και των παρασκευασμάτων και εγκαταστάσεων ή μηχανολογικού εξοπλισμού που την περιέχουν .  26 . μονο-μεθυλο-διχλωροδιφαινυλομεθάνιο  Εμπορική ονομασία : Ugilec 121, Ugilec 21  CAS αριθ . Άγνωστος  Απαγορεύεται η διάθεση στην αγορά και χρησιμοποίηση της ουσίας αυτής καθώς και των παρασκευασμάτων που την περιέχουν .  27 . μονο-μεθυλο-διβρωμο-διφαινυλομεθάνιο  Εμπορική ονομασία : DBBT  CAS αριθ . 99688-47-8  Απαγορεύεται η διάθεση στην αγορά και χρησιμοποίηση αυτής της ουσίας καθώς και παρασκευασμάτων και των προϊόντων που την περιέχουν ." Άρθρο 2  1 . Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 18 Ιουνίου 1994 . Πληροφορούν αμέσως την Επιτροπή σχετικά .  2 . Όταν τα κράτη μέλη θεσπίζουν τις διατάξεις που αναφέρονται στην παράγραφο 1, οι διατάξεις αυτές περιέχουν αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους . Οι λεπτομέριες σχετικά με την αναφορά αυτή  θεσπίζονται από τα κράτη μέλη .  Άρθρο 3  Η παρούσα οδηγία απευθύνεται στα κράτη μέλη . Λουξεμβούργο, 18 Ιουνίου 1991 . Για το Συμβούλιο  Ο Πρόεδρος  G . WOHLFART  ( 1 ) ΕΕ αριθ . C 24 της 1 . 2 . 1990, σ . 20 . ( 2 ) ΕΕ αριθ . 284 της 12 . 11. 1990, σ . 84 και ΕΕ αριθ . C 129 της 20 . 5 . 1991 . ( 3 ) ΕΕ αριθ . C 168 της 10 . 7 . 1990, σ . 1 . ( 4 ) ΕΕ αριθ . L 262 της 27 . 9 . 1976, σ . 201 . ( 5 ) Βλέπε σελίδα 59 της παρούσας  Επίσημης Εφημερίδας. ( 6 ) ΕΕ αριθ . L 269 της 11 . 10 . 1985, σ . 56 . ( 7 ) ΕΕ αριθ . L 259 της 15 . 10 . 1979, σ . 10 .